SPRÁVA 		IUVENTA – Slovenský inštitút mládeže
ZO ZAHRANIČNEJ PRACOVNEJ CESTY 		Búdková 2, SK – 811 04 Bratislava

1.	Účastník ZPC 

Meno a priezvisko, tituly:	doc. RNDr. František Kundracik, CSc., RNDr. Martin Plesch, PhD., Matej Badin, Marco Bodnár, Michal Hledík, Kamila Součková, Nikola Illášová, Katarína Tureková, Boris Vavrík	
Znalosť cudzích jazykov:	anglicky, nemecky, rusky	

2.	Zahraničná pracovná cesta

Štát / mesto:	Tajvan / Taoyuan	
Názov a adresa 
prijímajúcej organizácie:	Lokálny organizačný výbor medzinárodného turnaja mladých fyzikov 2013,
Taoyuan	
Účel cesty:	Účasť slovenských žiakov na medzinárodnom kole Turnaja mladých fyzikov	
Spôsob financovania 
(kto hradí cestovné, pobytové náklady, iné výdavky):	Cestovné a vložné hradilo Slovensko - IUVENTA, pobytové náklady hradil usporiadateľ.	

3.	Rámcový program pobytu

Dátum	Navštívené organizácie, alebo pomenovanie programu dňa, popis rokovania s uvedením mien a kontaktov na partnerov	
23.7.2013	Odlet do miesta konania súťaže	
24.7.2013	Prílet do miesta konania súťaže (Taoyuan)	
25.7.-30.7.	Samotná päťkolová súťaž (+ finále) na univerzite v Taoyuan	
31.7.-1.8	Návrat súťažného tímu domov, účasť doc. Kundracika a dr. Plescha na zasadnutí medzinárodného výboru súťaže, výber súťažných úloh pre budúci ročník súťaže, úprava pravidiel, ...	
2.-3.8.	Odchod domov, prílet na Slovensko	

4.	Stručný priebeh rokovaní
 
Dátum	Podľa rámcového pobytu – obsah a výsledky rokovaní (v prípade študijnej cesty charakteristika a výsledky problematiky, získané poznatky, uplatnenie poznatkov z predchádzajúcich ciest)	
24.7.-31.8.	Samotná súťaž a práca členov delegácie v hodnotiacich porotách.	
31.7.-1.8.	Rokovanie medzinárodného výboru súťaže, ktorého sa zúčastnil doc. Kundracik ako člen výboru a dr. Plesch ako Generálny tajomník súťaže.
Hlavným výsledkom rokovania (okrem výberu úloh pre nasledujúci ročník súťaže) je zmena pravidiel súťaže tak, že v poslednom kole je umožnené súťažiacim prezentovať podľa nich najlepšie pripravenú úlohu. Táto implementácia vychádza z dobrých skúseností s ňou na národnej úrovni (napr. Rakúsko a Slovensko). 	

5.	Odporúčané závery 

(Uvádza sa  kto a aké opatrenia zabezpečí za účelom využitia poznatkov získaných na ZPC. Uvádzajú sa aj partneri, ktorým sa poznatky sprostredkúvajú.)
O súťaž je zo strany študentov stále veľký záujem, nakoľko riešenie zložitých prevažne experimentálnych súťažných úloh vychováva k vedeckej práci (štúdium literatúry, urobenie predbežných experimentov, formulovanie hypotéz o príčinách pozorovaných javov, overovacie experimenty, formulovanie záverov, prezentácia a obhajovanie riešenia pred súperom).
O význame súťaže svedčí i to, že Medzinárodný turnaj mladých fyzikov získal prestížnu výročnú medailu Medzinárodnej komisie pre fyzikálne vzdelávanie (ICPM) pri Medzinárodnej únii pre čistú a aplikovanú fyziku (IUPAP) za najvýznamnejší počin roka v oblasti fyzikálneho vzdelávania. Toto významné ocenenie získala v minulosti napríklad Fyzikálna olympiáda, ale aj UNESCO. Ocenenie prevezme 6. augusta v Prahe Generálny tajomník Medzinárodného turnaja mladých fyzikov Dr. Martin Plesch.
Aj tento rok sa na súťaži potvrdil trend, že celková úroveň súťaže neustále rastie a na dosahovanie dobrého umiestnenia treba vynakladať stále viac času v procese prípravy. Preto považujem z hľadiska budúcnosti za problematické financovanie súťaže na Slovensku, keď už roky nedochádza k navyšovaniu prostriedkov, ktoré by vykrylo aspoň infláciu. Takisto končia projekty APVV LPP, vďaka ktorým bolo možné takéto súťaže rozvíjať.	

6.	Prehľad prinesenej dokumentácie a miesto jej uloženia 

Nie je relevantné.	

7.	Osobitne vyhodnotený očakávaný prínos ZPC 

Umiestenie slovenských žiakov na súťaži bolo vynikajúce, keď v konkurencii 26 krajín zo štyroch kontinentov obsadili piate miesto a vybojovali si tým strieborné medaily. Je to najlepšie umiestnenie od roku 2004, keď naši reprezentanti získali tretie miesto na Turnaji v Austrálii. Slovensko spolu s Poľskom sa tento rok stali najúspešnejšími krajinami EÚ, keď nestačili na víťazné tímy Singapúru a Kórei.   	

8.	Spôsob zverejnenia výsledkov ZPC, prenos získaných informácií

(Uvádzajú sa mená a adresy osôb a organizácií, ktorým boli sprostredkované informácie o výsledkoch ZPC)
IUVENTA - Slovenský inštitút mládeže, FÚ SAV, FMFI UK	

Súhlasím so zverejnením tejto správy na internete

Dátum:	5.8.2013	
Správu vypracoval
(meno a priezvisko, podpis):	Doc. RNDr. František Kundracik, CSc.	
Správu schválil
(meno a priezvisko, podpis):